**Συχνές ερωτήσεις για τη σύνδεση με τις βικιομάδες του ΕΔΟ**

1. **Ποια είναι τα βήματα για την εγγραφή στις βικομάδες;**

Ακολουθείτε τις οδηγίες του εγγράφου *Οδηγίες δημιουργίας λογαριασμού EU Login* που θα βρείτε στη σελίδα ΓΙΝΕ ΜΕΛΟΣ – ΕΠΙΚΟΙΝΩΝΙΑ, στο τμήμα *Εγγραφή στις βικιομάδες*. Τα κύρια στάδια της διαδικασίας είναι:

α) **Δημιουργία λογαριασμού EU Login**. Σημειώνουμε ή απομνημονεύουμε τον κωδικό πρόσβασης που θα μας χρειάζεται συνεχώς για τη σύνδεση

β) **Επιλογή κινητής συσκευής για την ταυτοποίηση δύο σταδίων**. Επιλέγουμε αν θέλουμε να χρησιμοποιούμε την εφαρμογή EU Login mobile για την σύνδεσή μας ή προτιμάμε να χρησιμοποιούμε απλό κινητό και να λαμβάνουμε SMS.

β1) Αν επιλέξουμε να χρησιμοποιούμε την εφαρμογή, τότε πρέπει να την εγκαταστήσουμε σε «έξυπνο» κινητό ή τάμπλετ.

β2) Αν επιλέξουμε να λαμβάνουμε SMS, τότε αρκεί ένα απλό κινητό, πρέπει όμως να καταχωρίσουμε τον αριθμό κινητού στο λογαριασμό EU Login που δημιουργήσαμε στο στάδιο α).

1. **Μπορώ να συμμετέχω στις βικιομάδες χωρίς να είμαι μέλος του ΕΔΟ;**

Όχι, στις βικιομάδες συμμετέχουν μόνον τα μέλη του ΕΔΟ, δηλαδή τα άτομα που έχουν συμπληρώσει και υποβάλει στη γραμματεία του ΕΔΟ το έντυπο εγγραφής που βρίσκεται στον ιστότοπο του ΕΔΟ, στη σελίδα ΓΙΝΕ ΜΕΛΟΣ – ΕΠΙΚΟΙΝΩΝΙΑ, στο τμήμα Εγγραφή στο ΕΔΟ.

1. **Μπορώ να συμμετέχω στο ΕΔΟ χωρίς να είμαι μέλος στις βικιομάδες;**

Ναι, η συμμετοχή στις βικιομάδες αφορά μόνον τα μέλη του ΕΔΟ, είναι όμως προαιρετική.

1. **Τι είναι η διαδικασία ταυτοποίησης δύο σταδίων;**

Είναι η διαδικασία ταυτοποίησης που εφαρμόζεται για τη σύνδεση στις βικιομάδες και απαιτεί δύο χωριστές συσκευές. Στην πρώτη συσκευή, π.χ. φορητό υπολογιστή, συνδέεσαι στον λογαριασμό σου EU Login με το πιστοποιημένο μέιλ σου και τον σταθερό κωδικό πρόσβασης που έχεις ορίσει, για να προχωρήσει όμως η σύνδεση πρέπει να καταχωρίσεις έναν ακόμη κωδικό που λαμβάνεις είτε με SMS στο κινητό σου είτε μέσω της εφαρμογής EU Login mobile

1. **Τι εξοπλισμός χρειάζεται για τη σύνδεση στις βικιομάδες;**

Για την ταυτοποίηση δύο σταδίων χρειάζεται φορητός υπολογιστής και κινητή συσκευή, «έξυπνη» (κινητό ή τάμπλετ) ή απλή (οποιοδήποτε κινητό τηλέφωνο που λαμβάνει SMS).

1. **Έχω ενεργοποιήσει την εφαρμογή EU login mobile. Τι επιλογές έχω για τη σύνδεση;**

Επιλέγεις κάθε φορά αν θέλεις να λάβεις κωδικό μιας χρήσης χρησιμοποιώντας το PIN, ή θέλεις να λάβεις κωδικό QR ή θέλεις να ταυτοποιηθείς με το δακτυλικό σου αποτύπωμα, όταν η κινητή σου συσκευή παρέχει αυτήν την δυνατότητα.